**ТЕХНИЧЕСКО ЗАДАНИЕ**

Име на процедурата „Разработване на софтуерен модул за обработка на първични протоколи към съществуваща автоматизирана система за обработка на изображения и разсекретяване на бланки с изпитни работи във връзка с майска и септемврийска сесия на държавни зрелостни изпити (ДЗИ) учебна година 2013/2014“

Настоящата процедура има за цел възлагане на поръчка за нуждите на МОН с предмет: „Разработване на софтуерен модул за обработка на първични протоколи към съществуваща автоматизирана система за обработка на изображения и разсекретяване на бланки с изпитни работи във връзка с майска и септемврийска сесия на държавни зрелостни изпити (ДЗИ) 2014“. Тя има за цел осигуряването на техническо обезпечаване за нормалното функциониране на автоматизираните информационни системи за обработка на изпитни работи през двете изпитни сесии.

Дейностите включени в поръчката се отнасят до:

• Генериране на първични протоколи два броя за проверители на отворени въпроси към всеки свитък по всеки изпит – 150 000 изпитни свитъка

• Разработка на софтуер интегриран към съществуваща система за OMR обработка на първични протоколи за проверители на отворени въпроси

• Генериране на справки

Описание на дейностите и изисквания:

1. Генериране и отпечатване на протоколи – до 300 000 ( по два за всяка изпитна работа за всяка от двете сесии) съдържащи следната информация:

1.1. Баркод – да се отпечатва баркод съответстващ на всеки предварително обработен свитък и да завършва с пореден номер 31 и 32

1.2. Фиктивен номер – да се отпечатва фиктивен номер съответстващ на всеки предварително обработен свитък

* 1. Номер на Папка – да се отпечатва номера на папката съответстваща за всеки предварително обработен свитък
  2. Поредност на проверителя – първи и втори проверител
  3. Изпитна сесия – година, майска сесия или септемврийска сесия
  4. Изпит – първи задължителен, втори задължителен, трети и следващ избираем
  5. Поле за въвеждане на оценка по всеки въпрос в зависимост от изпита
  6. Поле за въвеждане код на оценителя
  7. Полета за коригираща информация
  8. . Служебна информация за дата и час на обработка на първичния протокол от оценителите и техническите лица

Информацията по точки от 1 до 9 да бъде параметризирана и да се взима от предварително въведената и обработена информация в предходните етапи на електронната обработка на свитъците

Видът на първичните протоколи и информацията, която се съдържа в тях, е съгласно Приложения 1-14 (един задължителен, тринадесет задължително избираеми и тринадесет свободно избираеми).

2. Сканиране и OMR обработка на първични протокол (до 300 000 броя )

* 1. Съхраняване на оценките, дадени от всеки проверител по всеки от отворените въпроси по всеки свитък и по всеки предмет
  2. Генериране на обобщен протокол съдържащ следната информация за 150 000 броя
* Папка на обработван свитък
* Фиктивен номер на обработван свитък
* Оценка затворени въпроси на обработван свитък
* Оценка отворени въпроси първи оценител на обработван свитък
* Оценка отворени въпроси втори оценител на обработван свитък
* Оценка отворени въпроси средно аритметична на обработван свитък
* Оценка затворени и отворени въпроси – сумарна на обработван свитък

Видът на протокола е съгласно Приложение 15.

3. Генериране на справки

* 1. Брой писмени работи според скалата за оценяване – срещу всяка точка от скалата стои съответният брой писмени работи, изкарали подобен резултат;
  2. Брой писмени работи според скалата за оценяване – срещу всяка оценка (2,3,4,5,6) стои съответният брой писмени работи, изкарали подобен резултат;
  3. Среден брой точки на отворените въпроси;
  4. Брой точки на всеки от отворените въпроси – срещу номера и съответното подусловие (където има) стои съответният брой писмени работи, изкарали подобен резултат;
  5. Брой точки на всяка от задачите в изпитния вариант (отворени) по фиктивни номера;
  6. Резултати от работата на оценителите – брой корекции във втората колона (т.е. след втора проверка);
  7. Резултати от работата на оценителите – среден брой точки на всеки от въпросите със свободен отговор.

Приложения от 1 до 15 са публикувани на www.ckoko.bg в рубрика“профил на купувача“

4. ПРОГНОЗНА СТОЙНОСТ НА ПОРЪЧКАТА: 65 000 (шестдесет и пет хиляди лева) без ДДС.